钦定古今图书集成/明伦汇编/氏族典/第574卷 > 完颜永蹈
## 钦定古今图书集成/明伦汇编/氏族典/第574卷 > 完颜永蹈

按《金史世宗诸子传》：“郑王永蹈，本名银术可，初名石
狗儿。大定十一年，封滕王，进封徐王。二十五年，加开
府仪同三司。二十六年，为大兴尹。章宗即位，判彰德
军节度使，进封卫王。明昌二年，徙封郑王。三年，改判
定武军。初，崔温、郭谏、马太初与永蹈家奴毕庆寿私
说谶记灾祥，永蹈深信其说，谋不轨。永蹈家奴董寿”
谏，永蹈不听。董寿以语同辈奴、千家奴上变。是时，永
蹈在京师，于是赐永蹈及妃卞玉，二子按春、阿辛、公
主长乐，自尽。蒲剌睹、崔温、郭谏、马太初等皆伏诛。泰
和七年，诏复王封，谥曰“剌”，以卫王永济子按辰为永
蹈后，奉其祭祀。